**อะควาแมน** (อังกฤษ: Aquaman) เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย **มอร์ต ไวซิงเกอร์** (Mort Weisinger) และ **พอล นอร์ริส** (Paul Norris) ปรากฏตัวครั้งแรกใน *More Fun Comics* เล่มที่ 73 (พฤศจิกายน 1941) เช่นเดียวกันกับตัวละครกรีนแอร์โรว์ โดยอะควาแมนเป็นตัวละครที่หายใจใต้น้ำได้ ว่ายน้ำได้ด้วยความเร็วสูงและสามารถสื่อสารกับสิ่งมีชีวิตที่มีความเกี่ยวข้องกับท้องทะเลได้  เขาเป็นหนึ่งในซูเปอร์ฮีโร่ของดีซีคอมิกส์ที่เป็นที่รู้จักกันมากที่สุด

อะควาแมนเป็นตัวละครที่ได้รับความนิยมอย่างมากในช่วงคริสต์ทศวรรษที่ 1960 จนมีแอนิเมชั่นเป็นของตัวเอง ซึ่งแอนิเมชั่นนี้ได้สร้างความประทับใจและทำให้อะควาแมนเป็นที่จดจำในวงกว้าง
ความนิยมทำให้ตัวละครนี้ได้เป็นหนึ่งในตัวละครหลักของซีรีส์การ์ตูน *Super Friends* (1973) ซึ่งเป็นซีรีส์ที่ได้รับความนิยมมาก อย่างไรก็ดี อะควาแมนในฉบับนี้มักจะไม่ได้ใช้พลังให้เป็นประโยชน์ต่อทีมและมักจะมีภาพลักษณ์ที่ดูน่าขบขัน ทำให้กลายเป็นภาพจำที่มักจะถูกนำมาล้อเลียน ภายหลังดีซีคอมิกส์จึงมีการปรับบุคลิกตัวละครให้มีความน่าเกรงขามและมีพลังอำนาจมากขึ้น ซึ่งในช่วงคริสต์ทศวรรษที่ 1990
ก็มีการปรับให้อะควาแมนมีความจริงจังมากขึ้น โดยใช้โครงเรื่องที่แสดงให้เห็นถึงบทบาทในฐานะราชาแห่งแอตแลนติส

**อาเธอร์ เคอร์รี** เป็นลูกครึ่งมนุษย์และลูกครึ่งชาวแอตแลนติส ทำให้เขามีพลังและความสามารถที่เหนือมนุษย์อย่างเช่น มีพละกำลังและความแข็งแกร่งเหนือมนุษย์ สามารถหายใจใต้น้ำและทนต่อแรงดันน้ำใต้ทะเลลึกได้ โดยเขามีสายเลือดราชวงศ์แห่งแอตแลนติสและมักจะมีบทบาทสำคัญในฐานะราชาแห่งอาณาจักร เขาเป็นผู้ครอบครอง "ตรีศูลแห่งเนปจูน" อาวุธเวทมนตร์ที่สามารถควบคุมท้องทะเล เช่น สร้างคลื่นยักษ์หรือน้ำวนได้ , ควบคุมสภาพอากาศ เช่น เรียกฝนหรือพายุได้ นอกจากนั้นยังปล่อยสายฟ้าได้อีกด้วย อาเธอร์ใช้พลังและความสามารถของเขาปกป้องทั้งโลกใต้น้ำและโลกเบื้องบน โดยเป็นที่รู้จักกันในชื่อ "อะควาแมน" และเป็นหนึ่งในสมาชิกที่ร่วมก่อตั้งจัสติซลีก

ประวัติการสร้างสรรค์
--------------------

### โกลเด้นเอจ

ในปี 1941 มอร์ต ไวซิงเกอร์ ได้สร้างซูเปอร์ฮีโร่ใหม่สามตัวเพื่อถมหน้าว่างใน *More Fun Comics* โดยเริ่มจากการร่วมมือกับ มอร์ต เมสกิน สร้างตัวละคร จอห์นนี ควิก บุรุษที่มีพลังลมกรดเหมือนเดอะแฟลช 
ปรากฏตัวในเล่มที่ 71 (กันยายน 1941) อีกสองฉบับถัดมา ไวซิงเกอร์ได้ร่วมมือกับ จอร์จ แพปป์ และ พอล นอร์ริส สร้างตัวละครกรีนแอร์โรว์กับอะควาแมน 

ไวซิงเกอร์เขียนเรื่องให้อะควาแมนเป็นลูกชายของนักสำรวจใต้ท้องทะเลมีชื่อเสียงที่ค้นพบซากปรักหักพังของเมืองแอตแลนติสที่จมอยู่ใต้ทะเล เขาศึกษาค้นคว้าบันทึกและเครื่องมือต่างๆของเผ่าพันธุ์ใต้ทะเล
จนกระทั่งสามารถเรียนรู้วิธีสอนลูกชายให้ใช้ชีวิตอยู่ใต้ทะเลได้, ดึงออกซิเจนจากน้ำได้ และใช้พลังทั้งหมดของท้องทะเลทำให้ลูกชายของเขามีความแข็งแรงและความว่องไวที่น่าเหลือเชื่อ ซึ่งผลจากการฝึกฝนและการใช้กลวิธีลับทางวิทยาศาสตร์กว่า 100 วิธี ทำให้อะควาแมนสามารถดำรงชีวิตอยู่และเติบโตใต้น้ำได้ในที่สุด 

ในส่วนของการออกแบบนั้น พอล นอร์ริส ได้ออกแบบให้อะควาแมนมีรูปลักษณ์ที่ดูแข็งแรงสง่างาม มีผมสีเหลืองบลอนด์ สวมเสื้อสีส้มที่มีเกล็ดเหมือนปลา สวมกางเกงสีเขียวและถุงมือสีเหลือง โดยมีสัญลักษณ์ตัวอักษร A ขนาดใหญ่อยู่ที่หัวเข็มขัดของเขา

การผจญภัยของอะควาแมนในยุคสงครามโลกครั้งสอง มีศัตรูหลักเป็นพวกเรือดำน้ำของนาซีและเหล่าวายร้ายของฝ่ายอักษะ ต่อมาหลังจากสงครามสิ้นสุดลง ศัตรูของเขาก็ได้เปลี่ยนไปเป็นพวกกลุ่มโจรสลัด
เหล่าสัตว์ประหลาดในท้องทะเล และในบางครั้งเขาก็เป็นนักวิทยาศาสตร์สติเฟื่อง อะควาแมนปรากฏตัวครั้งสุดท้ายใน *More Fun Comics* เล่มที่ 107 ก่อนที่จะย้ายไป *Adventure Comics* ในเล่มที่ 103 (เมษายน 1946)

การปรากฏตัวในสื่ออื่นๆ
----------------------

### โทรทัศน์

#### แอนิเมชั่น

* อาเธอร์ เคอร์รี / อะควาแมน เป็นตัวละครหลักในซีรีส์การ์ตูนแอนิเมชั่นเรื่อง *Super Friends* (1973)

อะควาแมนมีความรอบรู้ในเรื่องสมุทรศาสตร์ เขาสามารถหายใจใต้น้ำได้และสื่อสารกับสิ่งมีชีวิตในท้องทะเลได้ นอกจากนั้น ในซีรีส์นี้ยังมีการแสดงศักยภาพด้านความแข็งแรงของอะควาแมนอีกด้วย เช่น ยกรถแทรกเตอร์เอาไว้เหนือหัวแล้วใช้มันช่วยในการหยุดคลื่นยักษ์  อย่างไรก็ดี อะควาแมนในฉบับนี้มักจะไม่ค่อยมีบทบาทในการใช้พลังให้เป็นประโยชน์ต่อทีม 
โดยความสามารถของเขามักจะถูกจดจำว่าเป็นเพียง "การคุยกับปลาได้" เท่านั้น นอกจากนั้นเขายังมีภาพจำเป็นการขี่ม้าน้ำ, วาฬ หรือสัตว์ทะเลอื่นๆที่ดูไม่น่าเกรงขาม ทั้งที่เขาสามารถว่ายน้ำด้วยความเร็วสูงได้,
สามารถขี่ปลาฉลามหรือวาฬเพชฌฆาตที่ดูน่าเกรงขามกว่าได้ ด้วยเหตุนี้จึงทำให้ภาพลักษณ์ของอะควาแมนนั้นดูด้อยกว่าคนในทีม, ถูกมองว่าเป็นเรื่องขบขันและเป็นภาพจำที่มักจะถูกนำมาล้อเลียน 

* อาเธอร์ เคอร์รี / อะควาแมน เป็นหนึ่งในตัวละครที่มีบทบาทสำคัญในซีรีส์การ์ตูนแอนิเมชั่นเรื่อง จัสติซลีก

#### ฉบับคนแสดง

* อลัน ริชสัน (Alan Richson) รับบทเป็น อาเธอร์ เคอร์รี / อะควาแมน ในซีรีส์สมอลล์วิลล์ (พ.ศ. 2548)
* จัสติน ฮาร์ทลีย์ (Justin Hartley) รับบทเป็น อาเธอร์ เคอร์รี / อะควาแมน ในตอนนำร่อง (TV pilot) ของซีรีส์อะควาแมน (พ.ศ. 2549)

### ภาพยนตร์

#### ฉบับคนแสดง

อะควาแมน (เจสัน โมโมอา) จากภาพโปรโมตจัสติซลีก
เจสัน โมโมอา (Jason Momoa) รับบทเป็น อาเธอร์ เคอร์รี / อะควาแมน ในจักรวาลขยายดีซี  โดยในฉบับนี้เขาผมสีดำและทำไฮไลต์ผมเป็นสีบลอนด์ เขามีนัยน์ตาสีเขียว ไว้หนวดเครา ไว้ผมยาวและมีรอยสักอยู่ตามส่วนต่างๆของร่างกาย 
ซึ่งรอยสักเหล่านี้ได้รับแรงบันดาลใจมาจากรอยสักในวัฒนธรรมของชาวโพลีนีเซียที่ไม่ได้มีไว้เพียงเพื่อโชว์ความสวยงาม แต่ยังมีความหมายซ่อนอยู่อีกด้วย  โดยโมโมอาเคยให้สัมภาษณ์ว่า เขาคาดหวังที่จะแสดงให้เห็นถึงความภาคภูมิใจของชาวเกาะทุกชาติพันธุ์ผ่านรอยสักนี้ นอกจากนั้นแล้วเขายังมองว่าตัวละครอะควาแมนในฉบับของเขาจะเป็นเหมือนเทพแห่งท้องทะเลคานาโลอา (Kanaloa) และ วีรบุรุษครึ่งคนครึ่งเทพ เมาอี (Māui) อีกด้วย 

อาเธอร์ในฉบับนี้มีบุคลิกที่ดูหยาบคาย ดุดันและหงุดหงิดง่าย แต่เขาก็ค่อนข้างฉลาด มีความเสียสละและมีความเห็นอกเห็นใจคนอื่น แม้ว่าภายนอกอาเธอร์จะดูจริงจังมาก แต่เขาก็มีอารมณ์ขันเป็นครั้งคราว
เขาชื่นชอบการผจญภัยและค่อนข้างมองสิ่งต่างๆตามความเป็นจริง 

อาเธอร์เป็นลูกครึ่งมนุษย์ครึ่งชาวแอตแลนติส และเป็นรัชทายาทแห่งแอตแลนติส เขายังรู้สึกเจ็บช้ำใจกับการที่แม่ของเขาทิ้งเขาไป เขาไม่ยอมรับสิทธิ์ในความเป็นรัชทายาท
และไม่ต้องการเข้าไปในสังคมชาวแอตแลนติส แม้ว่าเมร่าจะพยายามพูดเกลี้ยกล่อมเขาก็ตาม ในตอนที่แบทแมนชวนเขาเข้าทีม อาเธอร์ปฏิเสธที่จะร่วมมือด้วย
แต่ต่อมาหลังจากที่เขารับฟังเมร่าและได้เผชิญหน้ากับสเตพเพนวูล์ฟแล้ว เขาก็เปลี่ยนใจ สวมชุดเกราะของชาวแอตแลนติส รับเอาควินเดนท์(อาวุธหอกห้าง่าม) ที่เคยเป็นของ แอตลาน ผู้เป็นแม่
และใช้พลังที่เขามีร่วมมือกับจัสติซลีกเพื่อต่อสู้กับกองทัพพาราเดม่อนและหยุดยั้งสเตพเพนวูล์ฟ

* ปรากฏตัวครั้งแรกในฐานะตัวละครรับเชิญของภาพยนตร์เรื่อง แบทแมน ปะทะ ซูเปอร์แมน แสงอรุณแห่งยุติธรรม (พ.ศ. 2559)
* เป็นหนึ่งในตัวละครหลักของภาพยนตร์เรื่อง จัสติซลีก (พ.ศ. 2560)
* เป็นตัวละครหลักของภาพยนตร์เรื่อง อควาแมน เจ้าสมุทร ที่มีกำหนดการฉายในเดือนธันวาคม พ.ศ. 2561

เกร็ดเล็กเกร็ดน้อย
------------------

แม้ว่าอะควาแมนจะเป็นตัวละครที่หลายคนมองว่าเลียนแบบตัวละครนามอร์ของมาร์เวลคอมิกส์ ซึ่งปรากฏตัวมาก่อนใน 1939 แต่ในการสร้างสรรค์ช่วงแรกเริ่ม สองตัวละครนี้มีจุดที่แตกต่างกันพอสมควร
ยกตัวอย่างเช่น นามอร์บินได้ แต่อะควาแมนบินไม่ได้, นามอร์มีความแข็งแรงโดดเด่น แต่อะควาแมนไม่ได้เป็นแบบนั้น, นามอร์มีสายเลือดของชาวแอตแลนติส แต่อะควาแมนเป็นมนุษย์ 
นอกจากนั้น อะควาแมนยังมีความสามารถในการสื่อสารกับสัตว์ทะเลได้ แต่นามอร์ไม่มีความสามารถนี้ 

ในการปรากฏตัวช่วงแรกเริ่ม อะควาแมนสามารถหายใจใต้น้ำได้และสามารถควบคุมปลารวมถึงสิ่งมีชีวิตที่อยู่ใต้น้ำได้หนึ่งนาที โดยมีการวาดภาพที่ดูเหมือนว่า เขาจะ "พูดภาษาของพวกมัน" มากกว่าที่จะใช้กระแสจิตในการสื่อสาร ซึ่งพลังดังกล่าวมีข้อจำกัดคือต้องอยู่ในระยะที่ใกล้พอที่จะได้ยินเขา (รัศมีกว้างประมาณ 18 เมตร) 

ภูมิหลังของอะควาแมนในช่วงแรกเริ่มที่เนื้อเรื่องมีการใช้กลวิธีทางวิทยาศาสตร์ช่วยให้มนุษย์สามารถหายใจใต้น้ำได้นั้น คาดว่า มอร์ต ไวซิงเกอร์ ซึ่งชื่นชอบนิยายวิทยาศาสตร์ อาจจะได้รับแรงบันดาลใจมาจาก *The Merman* ของเดอแคมป์ (de Camp) ก็เป็นได้

อ้างอิง
-------

1. 1 2  "DC Database : Synopsis of More Fun Comics Vol 1 Issue 73". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
2. ↑  "Comic Vine : Synopsis of More Fun Comics Vol 1 Issue 73". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
3. ↑   FILMAX Collection: DC Superheroes, บริษัท ไซเบอร์พริ้นท์กรุ๊ป จำกัด, 2560, หน้า 10
4. ↑  "DC database : Aquaman Origins". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
5. 1 2  "In With the Tide". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
6. ↑  "Dr. Pelagian's War". *Super Friends*. ฤดูกาล 1. ตอน 5. October 6, 1973. ABC.
7. ↑  Nigel Mitchell (11 มิถุนายน 2559). "Aquaman: 15 Reasons He Gets No Respect (But Should)". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
8. ↑  "Other characters of Smallville". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
9. ↑  "Aquaman (TV pilot)". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
10. ↑  "Jason Momoa's Filmography : Film". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
11. ↑  Andrew Dyce (20 กุมภาพันธ์ 2558). "Jason Momoa's 'Aquaman' Armor & Tattoos Explained". สืบค้นเมื่อ 26 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
12. ↑  Andy Crump (29 มกราคม 2558). "'Aquaman' Star Jason Momoa Talks Superhero Diversity". คลังข้อมูลเก่าเก็บจากแหล่งเดิมเมื่อ 2019-02-11. สืบค้นเมื่อ 26 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
13. ↑  Derek Stauffer (25 พฤศจิกายน 2560). "Every Version Of Aquaman, Ranked From Worst To Best". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)
14. ↑  *More Fun Comics* #84 (October 1942). DC Comics
15. ↑  Reed Beebe (14 กรกฎาคม 2558). ""THE MERMAN": WERE AQUAMAN AND THE SUB-MARINER INSPIRED BY A PULP SCIENCE FICTION STORY?". สืบค้นเมื่อ 25 ตุลาคม 2561. `{{cite web}}`: ตรวจสอบค่าวันที่ใน: `|accessdate=` (help)

  


| * ด
* ค
* ก
อะควาแมน |
| --- |
| ผู้สร้าง | 
* มอร์ต เวซิงเกอร์
* พอล นอร์ริส

 |
| ตัวละครสนับสนุน | 
* อะควาเกิร์ล
* อะควาแลด
* เทมเพสท์
* ดอลฟิน
* ลากูนบอย
* เมรา
* โพไซดอน

 |
| ศัตรู | 
* แบล็คแมนธา
* ดีพซิกส์
* ฟิชเชอร์แมน
* คิงชาร์ค
* โอเชียนมาสเตอร์
* สกาเวนเจอร์
* ไซเรน

 |
| ภาพยนตร์ | 
* อควาแมน เจ้าสมุทร
* อควาแมน กับอาณาจักรสาบสูญ

 |

| * ด
* ค
* ก
จัสติซลีก |
| --- |
| 
* การ์ดเนอร์ ฟ็อกซ์

 |
| สมาชิกที่ร่วมก่อตั้ง | 
* ซูเปอร์แมน
* แบทแมน
* วันเดอร์วูแมน
* กรีนแลนเทิร์น (ฮาล จอร์แดน)
* เดอะแฟลช (แบร์รี อัลเลน)
* อะควาแมน
* มาร์เชียนแมนฮันเตอร์
* ไซบอร์ก

 |
| สมาชิก | 
* กรีนแอร์โรว์ (โอลิเวอร์ ควีน)
* อะตอม (เรย์ พาลเมอร์)
* เรดทอร์นาโด
* เดอะแฟลช (วอลลี เวสต์)
* กรีนแลนเทิร์น (ไคล์ เรย์เนอร์)
* กรีนแลนเทิร์น (ไซม่อน แบซ)
* ฮอคว์เกิร์ล
* บูสเตอร์โกลด์
* ไทรอัมพ์
* ชาแซม
* ซูเปอร์เกิร์ล (คาร่า ซอร์เอล)
* แบทเกิร์ล (บาร์บาร่า กอร์ดอน)
* อควาแลด
* เอาเออร์แมน (ริค ไทเลอร์)
* แคตวูแมน
* พาวเวอร์เกิร์ล
* ฮอคว์แมน
* เรดแอร์โรว์ (รอย ฮาร์เปอร์)
* ฮันเทรส (เฮเลน่า เบอร์ติเนลลี่)
* กรีนแอร์โรว์ (อาร์เทมิส คร็อก)
* ฮันเทรส (เฮเลน่า เวย์น)
* คะตะนะ
* ซาตันนา
* บิ๊ก บาร์ดา
* แบล็คคานารี่
* ดอกเตอร์เฟท
* กรีนแลนเทิร์น (จอห์น สจ๊วต)
* สตาร์ไฟร์
* มิสมาร์เชียน
* เรเวน
* โรบิน
* บีสท์ บอย
* กรีนแลนเทิร์น (เจสสิก้า ครูซ)
* กรีนแลนเทิร์น (กาย การ์ดเนอร์)

 |
| ศัตรู | 
* Amazo
* Anti-Monitor
* ดาร์กไซด์
* เดธสโตรก
* Despero
* Doctor Destiny
* ดอกเตอร์ไลท์
* ดูมส์เดย์
* Eclipso
* Felix Faust
* The General
* Imperiex
* โจ๊กเกอร์
* Kanjar Ro
* The Key
* เล็กซ์ ลูเธอร์
* ไลบรา
* Maxwell Lord
* Professor Ivo
* Prometheus
* Queen Bee
* Queen of Fables
* ซิเนสโตร
* Starro
* T. O. Morrow
* ฮาร์ลีย์ ควินน์
* แวนดัล ซาเวจ
* The White Martian
* ลีกออฟอัสแซสซินส์
* อินจัสติซลีก
* อินจัสติซแก๊ง
* ลีเจียนออฟดูม

 |
| ฐานทัพ | 
* Hall of Justice
* Happy Harbor
	+ Secret Sanctuary
* Justice League Satellite
* Justice League Watchtower

 |
| จัสติซลีกในสื่ออื่น ๆ | 

|  |  |
| --- | --- |
| จักรวาลดีซี | 
* จัสติซ ลีก

 |
| การ์ตูน | 
* จัสติสลีก

 |

 |